อีกร้านหนึ่งที่มีคนมานั่งทานค่อนข้างแน่นร้านในช่วงมื้อเที่ยง ร้านอาหารที่แนวอาหารไทยแบบผสมผสานวิธีการและรสชาติอาหารแบบสมัยใหม่ อีกทั้งหน้าตาและการพรีเซนเตชันของอาหารในแต่ละจานสวยและแปลกตาดีจ่ะ

ร้านนี้ตั้งอยู่ ชั้น 1 โซน Food hall อยู่ใกล้ๆกับด้านทางเข้า Supermarket มีที่นั่งด้านในห้องแอร์และนอกห้องแอร์ สำหรับผู้ที่พาน้องหมามาด้วยก็จะสามารถนั่งด้านนอกได้นะค่ะ และฝากน้องหมาไว้นอกร้านได้ (เห็นลูกค้าท่านอื่นปฏิบัติแบบนี้นะค่ะ)  

ร้านนี้จัดว่าเป็นเมนูอาหารไทยประยุกต์ให้ร่วมสมัย นอกจากนี้ยังมีอาหารไทยฟิวชันกันอาหารฝรั่งแบบสปาเก็ตตี้ก็มี ให้เลือกลองทานกัน  เมนูของหวานที่นำผลไม้เขตร้อนมาสร้างสรรเป็นเมนูขนมแบบฝรั่งก็มีให้เลือกทานกัน  สำหรับเมนูเครื่องดื่มก็จะมี เมนูเรียกน้ำย่อยพวกรสชาติน้ำผลไม้ หรือ น้ำผลไม้เขตร้อนหลายรูปแบบ จัดว่าตัวเลือกเยอะมาก  และจุดเด่นของร้านนี้ก็คงจะเป็นเรื่อง Presentation เมนูต่างๆให้น่าสนใจ ดูสวยสดน่าทานเหมือนร้านตามโรงแรมหรูๆ  นอกจากเหมาะกับการมาทานอาหารแบบครอบครัว ก็เป็นตัวเลือกที่น่าสในใจสำหรับการพาชาวต่างชาติมาทานอาหารไทย 

เครื่องดื่ม 

ขอเรียกว่าเป็นเครื่องดื่มประเภท Refreshment เพราะเป็นเครื่องดื่มที่มีรสเปรี้ยวของน้ำมะนาว ช่วยเรียกน้ำย่อยได้ดี จำชื่อไม่ได้นะค่ะ ประมาณว่า Magic อะไรซักอย่าง แก้วนี้ จัดเสริฟมาอย่างอลังการ์ เป็นน้ำผลไม้ผสมระหว่างองุ่น น้ำมะนาว น้ำลิ้นจี่ ประมาณ้ออก รสชาติหวานเปรี้ยวจัดมาในขวดแก้ว และให้เทลงบนเกร็ดน้ำแข็งนุ่มๆพอละลายหมดจะได้รสชาติรสชาติสดชื่นออกมาเย็นๆ 

น้ำอัญชัญมะนาวไข่มุก  แก้วนี้ก็จะใช้ลูกเล่นของสีของดอกอัญชัน และ น้ำมะนาว โดยจะแยกน้ำอัญชัญ น้ำมะนาวผสมน้ำเชื่อม และ ไข่มุกมาให้เราเทเองนะค่ะ รสชาติเปรี้ยวหวานร่วมกัยดอกอัญชัญและมีเม็ดไข่มุกกรุปๆ

ข้าวผัดน้ำพริกมันกุ้งไข่ออนเซ็น ก็จะเป็นข้าวผัดน้ำพริกใส่กุ้ง วางท๊อปด้วยไข่ออนเซน ที่จะให้เราตอกเองหรือจะให้ร้านตอกให้ก็ค่ะ  รสชาติโดยรวมออกหวาน ไม่เผ็ดอย่างที่เห็นในสี 

ก๋วยเตี๋ยวเนื้อเอ็นแก้ว  จานนี้เป็นเหมือนก๋วยเตี๋ยวเนื้อแบบเกาเหลา ทางร้านจะให้เส้นก๋วยเตี๋ยวลวกแยกมา และถั่วงอกเด็ดหัว ใบโหระพา มาเติมผสมเองได้  น้ำซุปอร่อยดีนค่ะ เอ็นแก้วตุ๋นได้เปื่อยดี ถั่วงอกอวบอ้วนแบบไม่มีหัวก็จะมีกลิ่นเหม็นเขียวน้อยหน่อย  

เนื้อย่างจิ้มแจ่ว (390+)  จานนี้ลืมถ่ายรูปมา แต่ส่วนตัวไม่ค่อยประทับใจเพราะเนื้อยังแอบเหนียวและย่างมาค่อนข้างสุก น้ำจิ้มแจ่วโอเค แต่ให้มาน้อยไปหน่อย 

โดยรวมร้านนี้ก็เป็นร้านอาหารไทยแนวประยุกต์ รสชาติออกไปทานหวานนิดๆ ไม่ได้หอมเครื่องเทศแบบไทยเท่าไร พาเด็กๆมาทานจะได้รสชาติกำลังดี หากคนชอบอาหารไทยรสชาติจัดจ้านอาจไม่เหมาะเท่าไร  แต่ต้องยอมรับว่าทานร้านทำอาหารให้มี presentation น่าทานดีค่ะ 